Volodymyr Struk

Volodymyr Oleksijovytsj Struk (ukrainsk: Володимир Олексійович Струк; født 15. mai 1964 i Losivskyj i Luhansk oblast i Ukrainsk SSR i Sovjetunionen, død 2. mars 2022 i Kreminna i Luhansk oblast i Ukraina) var en ukrainsk politiker. I mars 2022 fikk hans død internasjonalt pressedekning på grunn av meldinger om at han var blitt kidnappet den 1. mars og deretter funnet død.

Liv og virke
Struk var utdannet ved Luhansk statsuniversitet for innenrikssaker. Han var medlem av Regionpartiet og senere av Opposisjonsplattform - for livet, og var folkevalgt i Verkhovna Rada fra 2012 til 2014. Fra 2020 til sin død var han borgermester i den ukrainske byen Kreminna.

Den 2. mars 2022 ble Struk kidnappet fra sitt hjem og funnet død, skutt i hjertet. Det ble meldt at det var et svar på hans angivelig pro-russiske separatistiske virksomhet under Russlands invasjon av Ukraina, som begynte 24. februar 2022. Byen Kreminna ble invadert av russiske styrker i april 2022.

Anton Gerasjtsjenko, rådgiver ved det ukrainske innenriksministerium, skrev på «Telegram» etter at Struk var funnet død: «Én forræder mindre i Ukraina. Borgermesteren av Kremenna i Luhansk oblast, tidligere medlem av parlamentet i Luhansk, har blitt funnet drept».

Referanser

Ukrainske politikere
Personer fra Luhansk oblast
personer fra den russisk-ukrainske krig